b'\n_START_ARTICLE_\nCastell de Carcolze\n_START_SECTION_\nDescripci\xc3\xb3\n_START_PARAGRAPH_\nMurs informes, de prop de tres metres d\'al\xc3\xa7ada alguns d\'ells sobre el poble._NEWLINE_El poble de Castellnou de Carcolze \xc3\xa9s situat a 1380 m d\'altitud, al Barid\xc3\xa0, al fons de la vall i a la dreta del Torrent de Castellnou, afluent del Segre._NEWLINE_L\'expressi\xc3\xb3 "castellnou" pressuposa l\'exist\xc3\xa8ncia d\'un altre castell amb anterioritat._NEWLINE_Queden restes d\'un antic castell dels comtes de Cerdanya.\n_START_SECTION_\nHist\xc3\xb2ria\n_START_PARAGRAPH_\nCastell termenat. Documentat el 986._NEWLINE_La parr\xc3\xb2quia de Carcolze \xc3\xa9s esmentada el 839; l\'any 996 fou venut el castell de Carcolze pel vescomte Guillem d\'Urgell. Pertocant el castell nou, el fogatjament del 1358 assenta "Lo castell de Castellnou. Castellnou te ma vuy lo dit Bisbe (d\'Urgell) e fa los fruyts seus cascun any, jats se sia lo noble en cicart de Lordat li\'n fassa demanda que diu que es seu. Al dit castell stan. y fochs e sia vist si paguaran o no: XXV fochs". Hi havia, doncs, aleshores, un esfondrament entre Sicard de Llordat i el bisbe de la Seu. El fogatjament del 1368-1370 indica que el "Loch de Castell nou de Corcoltze", amb 26 focs, \xc3\xa9s "del bisbe e Capitol Durgell", mentre que un tercer fogatjament del segle XIV expressa \xc3\xa9sser el "Castell Nou de Cardolze: den sicart de Lordat".'